Document ID: 31997R1043

KOMISSION ASETUS (EY) N:o 1043/97,
annettu 10 päivänä kesäkuuta 1997,
tietyistä asetuksen (ETY) N:o 1725/79 säännöksistä poikkeamisesta tiettyjen tuotteiden esiintymistä rasvattomassa maitojauheessa koskevan toteutetun valvonnan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 10 artiklan 3 kohdan,
sekä katsoo, että
rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä 26 päivänä heinäkuuta 1979 annetussa komission asetuksessa (ETY) N:o 1725/79 (3), sellaisena kuin se on viimeksi muutettuna asetuksella (EY) N:o 83/96 (4), määritellään tietyt tuotteet, joiden esiintyminen sellaisenaan tai seokseen lisättynä rasvattomassa maitojauheessa estää tuen myöntämisen, jotta sitä ei myönnettäisi sellaiselle rasvattomalle maitojauheelle, jolle on myönnetty hinnanalennusta tai joka on saanut tukea seuraavien säädösten nojalla:
- sikojen ja siipikarjan rehuksi tarkoitetun rasvattoman maitojauheen myynnistä tarjouskilpailulla 23 päivänä helmikuuta 1977 annettu komission asetus (ETY) N:o 368/77 (5), sellaisena kuin se on viimeksi muutettuna asetuksella (EY) N:o 1802/95 (6),
- sikojen ja siipikarjan ruokintaan tarkoitetun rasvattoman maitojauheen myynnistä määritettyyn hintaan ja asetusten (ETY) N:o 1687/76 ja (ETY) N:o 368/77 muuttamisesta 2 päivänä maaliskuuta 1977 annetun komission asetus (ETY) N:o 443/77 (7), sellaisena kuin se on viimeksi muutettuna asetuksella (EY) N:o 1802/95,
- muiden eläinten kuin nuorten vasikoiden ruokintaan tarkoitetun rasvattoman maitojauheen erityistuen myöntämisestä tarjouskilpailun perusteella 10 päivänä elokuuta 1977 annettu komission asetus (ETY) N:o 1844/77 (8), sellaisena kuin se on viimeksi muutettuna asetuksella (ETY) N:o 1756/93 (9),
asetuksen (ETY) N:o 1844/77 soveltaminen on keskeytetty elokuusta 1985; asetusten (ETY) N:o 368/77 ja (ETY) N:o 443/77 mukaisesti tapahtunut myynti on myös lopetettu jokin aikaa sitten; tämän vuoksi vaikuttaa mahdolliselta olla tilapäisesti valvomatta kyseisten tuotteiden esiintymistä asetuksen (ETY) N:o 1725/79 mukaisesti denaturoidussa tai jalostetussa rasvattomassa maitojauheessa, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Tämän asetuksen voimaantulopäivästä alkaen ei sovelleta asetuksen (ETY) N:o 1725/79 seuraavia säännöksiä:
a) 4 artiklan 1 kohdan d alakohta
ja
b) 10 artiklan 2 kohdan a alakohdan viimeinen alakohta murskatun viljan, hienonnettujen öljykakkujen, rapsin ja/tai rypsin kuivatuista siemenistä, joista on poistettu rasva, jauhettujen öljykakkujen ja/tai valmistetun jauhon, heinä- ja/tai olkijauhon ja muiden eläinten ruokintaan tarkoitettujen kasviperäisten tuotteiden osalta.
2. Edellä 1 kohdassa tarkoitettuna ajanjaksona asetuksen (ETY) N:o 1725/79 liitteissä olevien selosteiden seuraavia kohtia ei täytetä:
a) liitteessä I olevassa määritysselosteessa:
A kohdan 2 alakohdan b, f, g, h ja i alakohdat;
b) liitteessä II olevassa tarkastusselosteessa:
B kohdan 1 kohta.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä kesäkuuta 1997.

Labels: 17
15
5
6